projecte-aina/catalan_government_crawling huggingface dataset:
El Butlletí Oficial de l'Estat de 8 d'abril de 2020 ha publicat el Reial decret llei 13/2020, de 7 d'abril, les disposicions addicionals tercera i quarta del qual estableixen mesures de simplificació per tramitar els procediments que permetin a les entitats gestores de la Seguretat Social resoldre de manera provisional en matèria de prestacions de la Seguretat Social, especialment per als casos en què les persones interessades no tinguin certificat electrònic o clau permanent que els permeti tramitar les seves sol·licituds a través de la Seu electrònica de la Seguretat Social i de la Seu electrònica del SEPE.
En definitiva, es procura agilitar el procediment reduint provisionalment els tràmits a la mínima expressió, amb la finalitat de facilitar l'accés a l'acció protectora de tots els ciutadans en aquesta situació extraordinària.
En aquests casos, els escrits, les sol·licituds i les comunicacions s'han d'efectuar a través dels enllaços següents: http://run.gob.es/cqsjmb (per a l'INSS) i http://run.gob.es/lpifqh (per a l'ISM).
Provisionalment, s'admet la identitat declarada per la persona interessada, que ha de deixar constància expressa de la seva voluntat o consentiment amb la tramitació del seu expedient, sens perjudici de les verificacions i comprovacions que ha de dur a terme l'entitat gestora.
Quant als documents que s'hagin d'acompanyar a les sol·licituds, també poden ser aportats per la persona interessada, sens perjudici que un cop reobrin al públic les oficines públiques s'hagin d'aportar físicament.
Si la persona interessada no té aquesta documentació, provisionalment s'admet una declaració responsable en els termes que disposa l'article 39 de la Llei 39/2015, d'1 d'octubre.
L'entitat gestora, sobre la base de les sol·licituds i documents aportats, ha de dictar les corresponents resolucions provisionals de reconeixement o revisió de prestacions i ha de dur a terme l'abonament que sigui procedent, si escau.
Aquestes resolucions provisionals han de ser revisades posteriorment i, en cas que es conclogui que la persona interessada no té dret a prestació, s'han d'iniciar les actuacions necessàries amb vista a reclamar les quantitats percebudes indegudament.
El Butlletí Oficial de l'Estat de 8 d'abril de 2020 ha publicat el Reial decret llei 13/2020, de 7 d'abril, la disposició addicional cinquena del qualestableix regles especials per gestionar les llicències i els pagaments dels funcionaris mutualistes de MUFACE i MUGEJU que iniciïn una situació d'incapacitat temporal (IT) o s'hi trobin.
En cas que la situació d'IT s'hagi iniciat amb anterioritat a la declaració de l'estat d'alarma pel Reial decret 463/2020, de 14 de març, s'estableixen durant la vigència de l'estat d'alarma dues possibles situacions:
En cas que la situació d'IT s'hagi iniciat durant l'estat d'alarma, s'ha d'emetre la llicència inicial i, si escau, les pròrrogues d'aquesta, tot i que no disposin del comunicat de baixa acreditatiu del procés patològic i l'assistència sanitària, i posteriorment cal demanar el comunicat de baixa quan pugui ser expedit pel facultatiu de l'entitat o del servei públic de salut.
En tots aquests supòsits, els òrgans de personal que emetin les llicències corresponents han de comunicar aquests tràmits a MUFACE i MUGEJU, mitjançant l'aplicació informàtica habitual en el cas de MUFACE i el procediment utilitzat de manera habitual amb MUGEJU.
El Butlletí Oficial de l'Estat de dia 8 d'abril de 2020 ha publicat el Reial decret llei 13/2020, de 7 d'abril, pel qual s'adopten determinades mesures urgents en matèria d'ocupació agrària, amb la finalitat d'assegurar el manteniment de l'activitat en aquest sector -clarament estratègic en aquests moments- durant la vigència de l'estat d'alarma.
A més, introdueix modificacions puntuals als continguts de tres reials decrets publicats recentment també com a conseqüència de la situació derivada de la COVID-19 ( RDL 6/2020, RDL 8/2020 i RDL 11/2020 ).
La principal mesura adoptada en el Reial decret llei 13/2020 és que les retribucions percebudes per l'activitat laboral que s'ocupi durant aquest període en el sector agrari són compatibles:
Per tant, en aquests supòsits, els treballadors poden ser contractats temporalment per desenvolupar activitats agràries en règim d'alienitat i dependència, han de percebre, almenys, el salari estipulat en el conveni col·lectiu aplicable i han de mantenir el cobrament de les prestacions que tinguin reconegudes, sempre que es tracti d'alguna de les que hem exposat més amunt.
El Reial decret llei 13/2020 també estén aquestes mesures als treballadors estrangers el permís de treball dels quals conclogui entre el 14 de març i el 30 de juny de 2020, la pròrroga del qual ha de ser tramitada.
També s'inclouen els joves nacionals de països tercers entre 18 i 21 anys que es trobin en situació regular.
Els empresaris agraris han de comunicar al SOC les ofertes que necessitin cobrir en cada localitat, els quals han de prioritzar per a aquestes ofertes persones desocupades que no cobrin cap tipus de prestació o subsidi i, si no n'hi ha, les que cobrin únicament prestacions no contributives.
Si no hi ha persones en aquestes circumstàncies, s'han de cobrir amb perceptors de prestacions per desocupació o cessament d'activitat, estrangers els permisos de treball dels quals hagin expirat entre el 14 de març i el 30 de juny de 2020 i, finalment, joves nacionals de països entre 18 i 21 anys que es trobin en situació regular.
El Govern ha nomenat Marta Felip i Torres directora de l'Escola d'Administració Pública de Catalunya (EAPC).
El seu nomenament permetrà reforçar l'estratègia de l'EAPC per establir el marc conceptual del model d'Administració digital de la Generalitat de Catalunya i alinear tota l'organització amb els criteris i estàndards per a la transformació digital fixats per la Direcció General d'Administració Digital.
Marta Felip coneix bé l'Administració local.
Va iniciar la seva carrera professional al Cos de funcionaris d'Administració local amb habilitació de caràcter nacional, exercint com a secretària municipal en diversos ajuntaments catalans.
També ha estat professora associada del Departament de Dret públic de la Universitat de Girona (2006-2010) i presidenta del Col·legi de Secretaris, Interventors i Tresorers de Girona (2007-2011).
És llicenciada en Ciències Polítiques i de l'Administració, Postgrau en Gestió Urbanística i en Gestió Local per la UAB i Executive Master in Public Administration per ESADE.
En l'última etapa ha estat secretària general del Departament d'Empresa i Coneixement de la Generalitat de Catalunya (2018-2020) i alcaldessa de Figueres (2013-2018).
La nova directora s'ha adreçat aquest matí a tot el personal de l'Escola, en una trobada en línia, on s'ha presentat i ha volgut destacar l'aposta per la transformació digital de l'EAPC i la continuïtat dels projectes engegats en els darrers temps.
Així mateix, Marta Felip ha expressat la seva il·lusió per dirigir l'Escola, de la qual en va ser alumna fa vint anys quan iniciava la seva carrera professional al món de l'administració pública.
En aquesta nova etapa que comença avui, Felip també ha manifestat el seu desig de conèixer personalment a tot el personal de l'Escola i de visitar les delegacions territorials, de seguida que la situació sanitària ho permeti.
Aquest nomenament reforça l'aposta de l'EAPC per l'aprenentatge digital, amb especial atenció a les necessitats formatives de l'Administració local i en l'àmbit del teletreball
La pandèmia de la COVID-19 ha creat una situació nova en el món de l'educació en general i, per tant, també en el món de la formació corporativa.
De la mateixa manera que en qüestió de setmanes s'ha generalitzat el teletreball, també s'ha fet evident la necessitat de reconduir la formació presencial cap a la modalitat de formació en línia.
En la mesura en què la formació en línia té unes característiques diferencials en relació amb la formació presencial, requereix d'una capacitació específica tant dels docents com dels tècnics de formació.
Així, els docents que no han impartit mai formació en línia hauran d'adquirir les competències associades a aquest tipus de formació.
I els tècnics de formació hauran d'adquirir competències en la gestió de la formació en línia dins de les organitzacions.
En aquest sentit, l'Escola organitza dos cursos per atendre aquesta necessitat en el termini més immediat.
Avui mateix ha començat el curs sobre disseny, desenvolupament, implantació i avaluació de solucions de formació en línia adreçat a tècnics de formació de les unitats de formació dels departaments i organismes de la Generalitat i de la mateixa EAPC, amb una durada de 40 hores.
I hi ha previst també un curs de capacitació en formació en línia per a formadors ocasionals de 20 hores, que s'impartirà del 19 d'octubre al 27 de novembre.
Com el seu nom indica l'objectiu d'aquest curs és capacitar empleats públics que, més de la seva tasca professional, també imparteixen docència de manera ocasional adreçada a altres empleats públics
L'Escola d'Administració Pública de Catalunya i l'Institut Català de les Dones organitzen el microcurs "Desmuntem mites: claus per a la detecció de les violències masclistes", que es durà a terme del 16 al 27 de novembre.
Aquesta formació vol donar resposta al mandat de la Llei 17/2015, de 21 d juliol, d'igualtat efectiva de dones i homes i s'emmarca en el Pla Director de Formació en Equitat de Gènere de Catalunya 2017-2020, aprovat pel Govern de la Generalitat l'any 2018.
Així mateix, els articles 18 i 19 de la Llei 5/2008, de 24 d'abril, del dret de les dones a erradicar la violència masclista, insten a les administracions públiques de Catalunya a dissenyar programes de formació específica en matèria de violència masclista.
La formació és un element clau per tal que tot el personal de les administracions públiques incorpori aquests mandats normatius que impliquen l'obligació de no reproduir desigualtat de gènere i prevenir les violències masclistes.
La manca de capacitació és un problema en si mateix que impedeix que les persones duguin a terme la feina encomanada com a part de l'engranatge de la transversalitat de gènere.
La formació és una condició indispensable per consolidar les competències i capacitats tècniques per identificar les violències masclistes i, per tant, poder desenvolupar un rol actiu per prevenir-les.
El microcurs s'adreça al personal de totes les administracions públiques de Catalunya no especialitzat en l'abordatge de les violències masclistes i té com objectius:
El programa inclou temes com el marc legal, el sistema sexe/gènere, el concepte d'interseccionalitat, els àmbits i els tipus de violències masclistes, els mites i els imaginaris entorn de les violències masclistes, el cicle de l'abús i de la violència i recursos.
Aquesta formació té una durada de tres hores i es podrà seguir per mòbil, tauleta o portàtil a través de la plataforma d'Snackson.
L'alumnat rebrà cada dia un nombre determinat de continguts mentre duri el curs.
El microcurs s'adreça al personal de totes les administracions públiques de Catalunya no especialitzat en l'abordatge de les violències masclistes.
El termini d'inscripció restarà obert fins al 30 d'octubre del 2020.
Conèixer els aspectes clau de la formació en línia, els nous formats i tendències.
Adquirir noves competències digitals per poder impartir i avaluar formacions en línia d'acord amb el Marc Europeu existent.
Facilitar els recursos necessaris per impartir accions formatives en línia que responguin als perfils i necessitats de formació de l'alumnat de l'Escola.
Analitzar els principis fonamentals de l'avaluació en línia, així com les formes que pot adoptar en funció de la seva finalitat, mitjans, col·lectiu, etc.
Curs de capacitació en formació en línia per a formadors/es ocasionals(10318-1)
L'Escola d'Administració Pública de Catalunya té, entre les seves funcions, prestar suport als ens locals en l'organització dels seus processos selectius i especialment en la designació de vocals per a formar part dels seus tribunals de selecció.
El Decret legislatiu 2/2003, de 28 d'abril, pel qual s'aprova el text refós de la Llei municipal i de règim local de Catalunya, estableix en l'article 292 que un terç dels membres dels tribunals de selecció que qualifiquen les proves d'accés a llocs de treball de funcionaris o personal laboral de les corporacions locals han de ser proposats per l'Escola d'Administració Pública de Catalunya.
Des de l'Escola es vol ampliar la borsa de col·laboradors i es busquen els següents perfils:
La tasca que realitza el personal col·laborador com a vocals dels processos selectius és d'especial interès públic, atès que són garant d'imparcialitat i de transparència d'aquests processos, i alhora assessoren als membres del tribunal en l'exercici de les seves funcions.
Només poden ser col·laboradors d'aquests tribunals els funcionaris de carrera i el personal laboral fix que presti serveis a l'Administració de la Generalitat o dels ens locals de Catalunya.
Per donar-se d'alta cal omplir el formulari que es troba a la pàgina d'informació dels col·laboradors i enviar-la per correu electrònic a l'adreça indicada al mateix lloc.
Adreçat a funcionaris de carrera i el personal laboral fix que presti serveis a l'Administració de la Generalitat o dels ens locals de Catalunya.
Els sumaris de revistes permeten accedir a la informació més recent publicada sobre una matèria específica.
La Biblioteca de l'Escola publica cada dos mesos un butlletí de sumaris i ofereix la possibilitat de demanar còpies dels articles publicats.
Les bases de dades de sumaris permeten fer cerques en tots els números d'una revista i recuperar-ne articles per matèria, autor, títol, paraula clau, etc. Són una eina que permet localitzar la informació que es necessita; una vegada obtinguda, es poden demanar els articles de revista a la biblioteca.
S'han seleccionat tres recursos que faciliten l'accés als articles de les revistes
RACO (Revistes Catalanes amb Accés Obert) és un repositori cooperatiu des del qual es poden consultar, en accés obert, els articles a text complet de revistes científiques, culturals i erudites catalanes.
Dialnet és un projecte de cooperació interbibliotecària que coordina i finança la Universitat de la Rioja.
Permet fer cerques d'articles de revistes per autor, títol i paraula clau, i, a més, té un servei d'alertes de sumaris de revistes per correu electrònic.
La Biblioteca de l'Escola elabora un Butlletí de sumaris de revistes en línia, de periodicitat bimestral, que recull els articles publicats en les revistes de subscripció de les matèries de la seva especialitat (gestió pública, organització administrativa, dret administratiu i funció pública).
El Butlletí de sumaris es publica els mesos de febrer, abril, juny, octubre i desembre.
febrer | abril | juny | octubre | desembre
La Biblioteca de l'Escola elabora un Butlletí de novetats bibliogràfiques en línia, de periodicitat bimestral, que recull les noves adquisicions en les matèries de la seva especialitat (gestió pública, organització administrativa, dret administratiu i funció pública).
El Butlletí de novetats bibliogràfiques es publica els mesos de febrer, abril, juny, octubre i desembre.
Podeu sol·licitar llibres en préstec presencialment, a la biblioteca, enviant un correu amb les referències bibliogràfiques a [EMAIL] o telefonant al número 93 567 23 21.
Biblioteca de l'Escola d'Administració Pública de Catalunya
La bibliotecària elabora una relació dels articles més destacats de les revistes subscrites per l'Escola publicades darrerament.
Les principals matèries de la seva especialitat són: gestió pública, organització administrativa, dret administratiu i funció pública.
La periodicitat d'aquest producte serà bimensual els mesos de gener, març, maig, juliol, setembre i novembre.
gener, març, maig, juliol, setembre
gener, març, maig, juliol, setembre i novembre
El servei d'informació i referència té com a objectiu proporcionar atenció personalitzada per resoldre les consultes relacionades amb el fons bibliogràfic, els serveis i els recursos de la biblioteca.
Les consultes s'atenen al meteix centre, per correu electrònic o per telèfon.
La biblioteca disposa d'una sala de consulta amb 14 punts de lectura.
Permet tenir fins a tres documents durant 30 dies i fer-ne renovacions, sempre que el document no s'hagi reservat.
Accedir a aquest servei només requereix la presentació d'un document acreditatiu (DNI, passaport, etc.).
Els usuaris del servei disposen d'una bústia de retorn i de taquilles de préstec per tal de facilitar el retorn o la recollida dels llibres prestats quan la biblioteca és tancada.
Podeu sol·licitar un llibre o document en préstec enviant un correu a [EMAIL] o telefonant al número 93 567 23 21.
La bústia de retorn facilita la devolució dels llibres quan la Biblioteca és tancada.
Funciona de 8.00 a 20.00 hores de dilluns a divendres i està situada al vestíbul de l'Escola (pregunteu al vigilant).
El servei d'armariets de préstec permet recollir els documents demanats en préstec fora dels horaris de servei de la Biblioteca.
Funcionen de 8.00 a 20.00 hores de dilluns a divendres i estan situats al vestíbul de l'Escola (pregunteu al vigilant).
Els usuaris que no puguin recollir els documents en horari de servei de la Biblioteca poden sol·licitar (per telèfon o correu electrònic) retirar-los als armariets de préstec.
Els armariets de préstec estan numerats i disposen d'un cadenat que s'obre amb un codi numèric de tres dígits.
La biblioteca facilitarà per correu electrònic el número de l'armariet i el codi per obrir el cadenat.
Proporciona als usuaris documents en préstec que no es troben a la biblioteca, però que estan disponibles en altres centres de la Xarxa de Biblioteques Especialitzades de la Generalitat (BEG).
Aquest servei permet obtenir còpies d'articles en suport electrònic de les revistes de subscripció.
La Biblioteca ha elaborat un material d'informació per facilitar als usuaris un millor aprofitament del servei i dels recursos documentals d'internet: Recomanació per a usuaris avançats del servei d'articles de revista.
Selecció i compra de documents a partir de les peticions dels usuaris adreçades a [EMAIL].
La Biblioteca valorarà les sol·licituds i hi donarà una resposta.
La Biblioteca de l'Escola elabora dos butlletins de periodicitat bimestral en línia: un Butlletí de sumaris de revistes i un Butlletí de novetats bibliogràfiques.
Per rebre'ls cada mes al vostre correu us heu de donar d'alta a les llistes de distribució de l'Escola (llista "Novetats de la Biblioteca").
La biblioteca disposa de quatre ordinadors d'accés públic amb connexió a internet.
El servei Wi-Fi d'accés sense fil ofereix connexió a internet sense haver de disposar d'una connexió fixa a la xarxa.
La biblioteca disposa d'una màquina fotocopiadora en règim d'autoservei.
La Biblioteca és un centre de recursos d'informació especialitzada en les matèries de gestió pública, organització administrativa, dret administratiu i funció pública.
Té un fons de 9252 monografies i obres de referència, i 278 publicacions periòdiques.
Els usuaris de la biblioteca són el personal de la Generalitat i dels organismes que integren les diverses administracions públiques, el professorat i els alumnes de cursos i de programes de tercer cicle de l'Escola i, en general, totes les persones interessades en el fons de la biblioteca per a la realització d'activitats de recerca i estudi.
La biblioteca forma part de la Xarxa de Biblioteques Especialitzades de la Generalitat (BEG) i comparteixen un mateix catàleg.
Està integrada també, en el Catàleg Col·lectiu de les Universitats de Catalunya (CCUC)
En l'eix 3 del Pla de Govern XI Legislatura es recull l' objectiu del Govern de dissenyar i desenvolupar el nou model de l'Escola Nacional de Govern i Administracions Públiques (ENGAP) per fer de l'Escola d'Administració Pública de Catalunya un model de referència en la formació dels servidors públics.
Línies estratègiques i objectius de l'Escola
En aquest enllaç podeu consultar el Pla de Govern XI Legislatura.
Procés participatiu del Pla estratègic de millora de la compra pública
Procés participatiu del Pla director urbanístic de l'activitat econòmica de la Conca d'Òdena
Espai de cocreació amb diferents agents per debatre els principals reptes del sector vitivinícola de Catalunya en el marc 2020 – 2030
Associacionisme i el Voluntariat
Procés participatiu per recollir els compromisos de la societat civil catalana per avançar en la consecució dels Objectius de Desenvolupament Sostenible.
Definició de l'Estratègia Alimentària de Catalunya
Polítiques públiques per a la sostenibilitat de la vida
Procés participatiu amb les entitats que conformen el Sistema d'Ocupació de Catalunya
Construïm una societat més oberta, transparent i col·laborativa.
Consulta els processos participatius, iniciatives normatives o consells de participació que estan en marxa.
Podràs veure les propostes que han fet els ciutadans i revisar les més recents, les més valorades o les més comentades
Vine a les sessions de debat, fes aportacions en línia o comenta les d'altres participants
Revisa els informes de les sessions, accedeix a la valoració dels participants i coneix la resposta de l'Administració
EI fons Aprovat pel Consell rector en sessió de 16 de juliol de 1996 de la Biblioteca de l'EAPC està integrat per materials bibliogràfics idocumentals relatius a l'Administració pública i a les ciències socialsque s'hi relacionen i, especialment, a l'organització i la funciópública i a les tècniques de direcció, organització i gestió pública.
L'article 108.1 de la Llei 26/2010, de 3 d'agost, de règim jurídic i de procediment de les administracions públiques de Catalunya defineix el conveni de col·laboració com tot acord subjecte al dret públic, del qual es deriven obligacions jurídiques directes per a les parts, amb independència de la denominació de l'instrument que el contingui.
Així mateix, l'apartat 3 del mateix article estableix que les administracions públiques de Catalunya poden subscriure convenis i protocols amb altres administracions públiques i amb els organismes i entitats públiques dependents o vinculats a aquestes, en l'àmbit de les competències respectives i per a la consecució de finalitats d'interès comú.
Igualment, l'article 3.1.k) de la Llei 4/1987, de 24 de març, reguladora de l'Escola d'Administració Pública de Catalunya, preveu com una de les seves funcions establir intercanvis de col·laboració i, eventualment, concertar convenis amb altres centres amb funcions similars, estatals o estrangers, i, en especial, amb les universitats de Catalunya o altres entitats públiques.
Per tant, l'EAPC, en l'exercici de les seves competències, estableix convenis amb altres administracions o entitats públiques que, un cop signats, són ratificats pel Consell Rector.